S A J T Ó K Ö Z L E M É N Y

Úton van a földrengés sújtotta Ecuador felé  a magyar és az amerikai baptisták közös segítsége

**Budapest**  – A Baptista Szeretetszolgálat segítséget nyújt a 7,8-as erősségű földrengés által sújtott Ecuador északi partjainál. A szombati földrengésben legalább 272-en meghaltak és több mint kétezren megsérültek.

„Halált, sérüléseket, pusztulást és veszteséget hozott Ecuadorra a fölrengés. Igyekszünk mielőbb segíteni a legsürgetőbb szükségekben, az ivóvízellátásban, az átmeneti szálláshelyek biztosításában és az orvosi segítségnyújtásban. Ahogy az éppen ezekben a napokban 20 éves Baptista Szeretetszolgálat alapító okirata is megfogalmazza, Jézus Krisztus szeretetparancsa alapján segítünk és szeretnénk megmutatni az ő szeretetét a szükségben lévőknek", mondta Szenczy Sándor, a segélyszervezet elnöke.

A magyar vezetésű, magyar és amerikai szakemberekből álló RESCUE 24 úton van Ecuador felé, hogy csatlakozzon a helyi mentőalakulatokhoz és szaktudásával segítse a helyszínen dolgozó ecuadori baptisták munkáját. Feladatuk annak a baptista egészségügyi segélyszállítmány fogadásának az előkészítése is, amely már indulásra készen áll Texasban.

Budapest, 2016.04.18.

További információ:

*Révész Szilvia*

*kommunikációs igazgató*

*06 20 886 37 52*

*szilvia@baptistasegely.hu*